Hejsa, jeg hedder Charita Carter. Jeg er Senior Creative Producer hos Walt Disney
Imagineering. Jeg er ansvarlig for teams, som laver de attraktioner,
som vore gæster kan opleve. Vi er altid på udkig efter ting, som kan forbedre
de oplevelser vores gæster får, og her spiller teknologi en væsentlig rolle.
Sådan - godt gået! Du har programmeret BB-8. Så nu tror jeg vi er klar til noget
lidt sværere. Nu hvor du har lært det grundlæggende indenfor programmering, skal vi
i gang med dit eget spil, med R2-D2 og C3PO som stjernerne. For at lave et spil, skal vi lære om
noget som spiludviklere bruger hver eneste dag: events - eller hændelser på dansk.
Hændelser fortæller dit program, at det skal lytte eller vente på at noget sker, og når det sker,
skal programmet udføre en handling. Eksempler på hændelser er museklik,
et klik på en piletast eller et tap på skærmen. Her skal vi få R2-D2 til at flytte op for at give
en besked til en Rebel Pilot, og så flytte ned til den anden Rebel Pilot.
Vi bruger hændelser til at flytte ham - når spilleren trykker på pil op/ned tasterne, eller
op/ned knapperne. Vi bruger "når pil op"-blokken og sætter den sammen med "gå op".blokken. Når
spilleren trykker på pil op tasten, udføres koden som er efter "når pil op"-blokken. Og
vi gør det samme for at få R2-D2 til at flytte nedad.
Nu kan vi i stedet for at skrive al koden der kontrollerer vores droid på forhånd, få R2-D2 til at
reagere på tastetryk, som flytter ham rundt på skærmen. Lidt efter lidt, bliver dit spil
mere interaktivt.